Dubuklis (Trakų r.)
54°39′40″ š. pl. 24°48′23″ r. ilg.﻿ / ﻿54.66111°š. pl. 24.80639°r. ilg.﻿ / 54.66111; 24.80639 Dubuklis – ežeras Lietuvoje, Trakų rajone, 8,5 km į šiaurės vakarus nuo Trakų, ties riba su Elektrėnų savivaldybe. Ežero ilgis iš vakarų į rytus – 0,28 km, plotis – iki 0,19 km. Altitudė 153 m. Pietinis ir vakarinis krantai aukšti, šiaurinis krantas žemas, vietomis pelkėtas. Iš pietų ir vakarų supa Gilūšio miškas, šiaurinėje pakrantėje plyti pievos, įsikūręs Dubuklės kaimas, veikia kaimo turizmo sodyba. Ežeras nenutekantis, priklauso Strėvos baseinui.